Н А Р Е Д Б А 
 ЗА ОТПУСКАНЕ НА ЕДНОКРАТНА ФИНАНСОВА ИЛИ МАТЕРИАЛНА ПОМОЩ ОТ ОБЩИНА ЧАВДАР НА ЖИТЕЛИ НА ОБЩИНА ЧАВДАР И  ЮРИДИЧЕСКИ ЛИЦА С НЕСТОПАНСКА ЦЕЛ
           

Раздел  I ОБЩИ ПОЛОЖЕНИЯ
Чл.1. Тази наредба урежда реда, начина и условията за отпускане на еднократна финансова или материална помощ на лица и семейства с постоянен и настоящ адрес в Община Чавдар, които не се предоставят на основание Закона за семейните помощи за деца, Закона за социалното подпомагане и др. нормативни актове, както и отпускане на еднократна финансова помощ за юридически лица с нестопанска цел, с адрес на регистрация и седалище на управление в Община Чавдар.
Средствата се предоставят в следните направления:
1. За задоволяване на неотложни социални потребности на лица и семейства, за животоспасяващи лечения, операции и лекарства, както и за помощ за справяне с последиците от бедствия, аварии и катастрофи.

 2. За подпомагане на семейства в затруднено материално положение/безработен родител или с трайно намалена трудоспособност/, с деца близнаци или деца с увреждания при отглеждането на децата, за деца и младежи до 29 год.от семейства с починал или единствен родител за подкрепа при обучение. 

3. Не се отпуска помощ, когато е искана за погасяване на задължения за данъци, такси, вноски към осигурителни и здравни фондове и кредитни институции.
Чл.2. (1) (Изм. с Решение № 163 от Протокол № 18/27.02.2025 г.) Помощите се предоставят еднократно в рамките на бюджетната година, както следва:

а/  до 200 (двеста) лева -102,26 евро  със Заповед на кмета на община Чавдар; 

б/ над  200 (двеста) лева  - 102,26 евро по Решение на ОбС Чавдар;


(2) Помощите могат да бъдат отпуснати в пари или в натура;

(3) Финансовата помощ може да се превежда директно по сметки на здравни, учебни и други заведения за извършване на дейности, свързани с нуждите на подпомаганото лица.

Раздел II УСЛОВИЯ И РЕД ЗА ПРЕДОСТАВЯНЕ НА ПОМОЩИ

Чл. 3. (1) По реда на този раздел се разглеждат: заявления на физически лица с доказани нужди, които са с постоянен и настоящ адрес в с. Чавдар повече от три години и живеят в населеното място към датата на подаване на заявлението, както и заявления от юридически лица с нестопанска цел, с адрес на регистрация и седалище на управление в Община Чавдар.
(2)  Заявленията се подават по утвърден образец на „Едно гише” в община Чавдар.
Чл. 4. Постоянната комисия към Общински съвет Чавдар „Образование, култура и социални дейности” и Постоянната комисия„Бюджет, финанси и нормативна дейност” съвместно извършват проверка на подадените документи, съставят протокол по основателността на искането и определят размера на еднократната финансова или материална помощ, конкретно за всяко заявление.
Чл. 5. Помощта се предоставя еднократно в рамките на календарната година.

Чл.6.  Жител на Община Чавдар, получил еднократна финансова помощ, не може да получи такава на същото основание през следващата 1 /една/ бюджетна година, с изключение на помощите за новородени или осиновени деца, както и помощите за животоподдържащо или животоспасяващо лечение, операция или лекарства.

Чл. 7. Подаденото Заявление – декларация се вписва в регистър за отпускане на еднократна парична помощ за жителите на община Чавдар.
Чл.8. (1) Лицата, кандидатстващи за помощ е необходимо да отговарят на следните задължителни условия:
1. Обитаваното жилище да е единствено и да не е източник на 

допълнителни доходи.


2. Да не са регистрирани като търговци по смисъла на Търговския закон и да не собственици на капитал на търговско дружество.


3. Да не притежават движима и недвижима собственост, която да бъде източник на допълнителни доходи.

4. Да нямат сключени договори за предоставяне на собственост срещу задължение за издръжка и/или гледане.


5. Да не са прехвърляли имоти и/или идеални части от тях, чрез покупко-продажба или дарение през последните две години, към датата на подаване  на заявлението.


6. Да нямат задължения към Община Чавдар, към датата на подаване на заявлението.
(2) обстоятелствата по т. 1 – т. 5 не се прилагат за Раздел III- Предоставяне на помощи за стимулиране раждането и отглеждането на деца.
Чл.9. (1) Към заявлението е необходимо да бъдат приложени копия на документи, удостоверяващи обстоятелствата, изложени в него и доказващи необходимостта от подпомагане, както следва:
а/ (Изм. с Решение № 262 от Протокол № 31/ 31.03.2022 г., Изм. с Решение № 163 от Протокол № 18/27.02.2025 г.) към подадените заявления по образец- Приложение №1 и Приложение № 4 за помощи до 200 (двеста) лева – 102,26 евро се прилагат следните задължителни документи:
- служебна бележка /удостоверение за дохода на лицето/ семейството за работещите;

- за безработните лица – регистрация в Дирекция  „Бюро по труда”; 

- удостоверение за липса на задължения към община Чавдар;

- други документи в зависимост от конкретния случай;

- медицински документи – епикризи, предоперативни епикризи, ЕР на ТЕЛК/НЕЛК/ЦТЕЛК, фактури за извършени разходи за лечение и др. медицински документи;

б/(Изм. с Решение № 262 от Протокол № 31/ 31.03.2022 г., Изм. с Решение № 163 от Протокол № 18/27.02.2025 г.) към подадените заявления по образец – Приложение №1 и Приложение № 4, за помощи над 200 (двеста) лева - 102,26 евро се прилагат следните задължителни документи:
- служебна бележка/ удостоверение за дохода на лицето / семейството за работещите;

- за безработните лица – регистрация в Дирекция „Бюро по труда”; 

- удостоверение за липса на задължения към община Чавдар;

- медицински документи – епикризи, предоперативни епикризи, ЕР на ТЕЛК/НЕЛК/ЦТЕЛК, фактури за извършени разходи за лечение /оригинал/ и др. медицински документи;

- удостоверение за декларирани данни за движима и недвижима собственост която да бъде източник на допълнителни доходи, на лицето и съпруга или лицето с което живее на семейни начала;
- справка за наличието на имоти или прехвърляне на имот за последните 2 (две) години от Агенция по вписванията;

- други документи в зависимост от конкретния случай;
(2) Чл. 9 не се прилага за Раздел III- Предоставяне на помощи за стимулиране раждането и отглеждането на деца.
Раздел III ПРЕДОСТАВЯНЕ НА ПОМОЩИ ЗА

СТИМУЛИРАНЕ РАЖДАНЕТО И ОТГЛЕЖДАНЕТО НА ДЕЦА
Чл.10. Право да получат еднократна парична помощ за новородено или осиновено първо и второ дете имат, пълнолетни граждани  с постоянен и настоящ  адрес с. Чавдар при следните случаи:

(1) (Изм. с Решение № 262 от Протокол № 31/ 31.03.2022 г.) майката е с постоянен и настоящ адрес Чавдар повече от 3г. от датата на раждане на детето и бащата е с постоянен адрес или настоящ адрес Чавдар към датата на подаване на Заявлението за еднократна помощ;

(2) (Изм. с Решение № 262 от Протокол № 31/ 31.03.2022 г.)  бащата е с постоянен и настоящ адрес  Чавдар повече от 3г. от датата на подаване на Заявлението за еднократна помощ и майката е с постоянен или настоящ адрес Чавдар към датата на раждане на детето.
Чл.11.  Еднократна парична помощ не се изплаща ако към момента на датата на подаване на  заявлението, детето е оставено за отглеждане в “специализирана институция за деца”. 

Чл.12. (Изм. с Решение № 262 от Протокол № 31/ 31.03.2022 г., Изм. с Решение № 163 от Протокол № 18/27.02.2025 г.) Размерът на еднократната помощ за новородено или осиновено дете  е както следва:


- за първо дете:


1. майка с основно образование -  400.00 лв. - 204.52 евро

2. майка със средно и по-висока степен на образование - 800.00 лв. - 409.03 евро

- за второ дете:


1. майка с основно образование – 500.00 лв. - 255.64 евро
2. майка със средно и по-висока степен на образование – 1000.00 лв. - 511.29 евро
3. При раждане на близнаци, тризнаци и т.н. еднократната парична помощ се изплаща за всяко дете в размер на 800.00 лв. - 409.03 евро, без да се отчита образованието на 
майката и поредността на децата.

Чл.12 а. За трето и следващо дете не се предвижда отпускане на еднократна 
финансова помощ.
Чл.13. (1) Допълнителна еднократна парична помощ за дете с трайни увреждания се отпуска след подаване на ново Заявление –декларация и приложени към него удостоверение за раждане на детето и копие от експертно решение на териториална експертна лекарска комисия (ТЕЛК) или на Националната експертна лекарска комисия (НЕЛК).

(2) Правото за получаване на допълнителна еднократна помощ по ал.1 възниква от датата на инвалидизиране, когато трайното увреждане е установено с експертно решение на ТЕЛК/НЕЛК, до навършване на 2 годишна възраст на детето.
Чл. 14. (1) Заявление-декларация Приложение № 2 се подава от един от родителите.

(2) Към Заявление-декларация се прилагат следните документи:

1. Копие от удостоверение за раждане на детето (децата), за което се иска помощта;

2. Удостоверение за родените от майката деца;

3. Копие от диплома за завършено образование на майката;

4. Удостоверения  за постоянен и настоящ адрес на родителите или осиновителите;

5. Копие от влязло в сила решение на съда за упражняване на родителските права от единият от родителите при развод;

6. Копие на личните карти. 
Чл.15. При определяне поредността на децата се вземат предвид само родените от майката деца, които са живи в момента на подаване на Заявлението - декларация и  не са настанени в специализирана институция.

 Чл.16. Заявлението – декларация и приложените документи се приемат на „Едно гише” в община Чавдар и се предават на гл. с-ст „ГРАО” за проверка.
Чл.17. В седемдневен срок от подаването на Заявлението - декларация, гл. с-ст „ГРАО” го разглежда, удостоверява пълнотата на документите и го предава в касата на община Чавдар. 

Чл.18. Когато към подаденото Заявление–декларация липсват някои от изискуемите документи съгласно чл.14, ал.2 от тази Наредба, лицето се уведомява за това писмено. В случай, че в 14 дневен срок от получаване на уведомлението, лицето не приложи липсващите документи, длъжностното лице се произнася с мотивиран писмен доклад за отказ за отпускане на еднократна парична помощ.

Чл.19. Еднократната помощ се получава до 3 месеца от раждането      /осиновяването/ на детето. След изтичане на този срок, еднократна помощ не се изплаща. 
Чл.20. При получаване на сумата майката подписва декларация, в която безспорно декларира, че детето няма да бъде дадено за осиновяване, в противен случай възстановява получената  сума. 

РАЗДЕЛ IV ПРЕДОСТАВЯНЕ НА ПОМОЩИ ЗА

СИРАЦИ И САМОТНО ЖИВЕЕЩИ ХОРА
Чл.21 (1) На сираците се отпускат следните помощи:
- помощ за кандидатстване във ВУЗ;

- помощ за заплащане таксата за обучение във ВУЗ;

- помощ за празнуване на абитуриентски бал.

(2) Процедура за кандидатстване :

1. За отпускане на помощ за кандидатстване във ВУЗ, лицето подава заявление - свободен текст до кмета на община Чавдар.

2. Към заявлението се прилагат следните документи:

- Диплома за завършено средно образование с минимален общ успех „Много добър” 4,50 и справка от „ГРАО” при община Чавдар, удостоверяваща че лицето е сирак.

3. За отпускане на помощ за празнуване на абитуриентски бал, лицето подава заявление-свободен текст до кмета на общината.

4. Към заявлението се прилагат следните документи:

- Документ, удостоверяващ завършването на средното образование и справка от “ГРАО”, доказваща, че лицето е сирак.

Чл. 22. Служителят, към когото е резолирано заявлението, след като е извършил проверка на приложените документи, изготвя докладна записка, която се предоставя на Общинския съвет с мнение за наличието или липсата на основание за  отпускане на еднократна помощ.

Чл.23. (Отм. с Решение № 262 от Протокол № 31/ 31.03.2022 г.)
Чл.24. Помощите по този раздел са индивидуални и се изплащат от касата на община Чавдар.

чл.25.(Изм.Реш.436/27.12.2018 год., изм. с Решение № 513 по протокол № 47/ 30.05.2019 г.) Общински съвет дава съгласие за безплатно отпускане на дърва за отопление в следните случаи:

ал.1 На възрастни лица над 80 годишна възраст, с месечен доход на лице до линията на бедност за страната през текущата година - 5 куб.м. 

(Отм. с Решение № 513 / 30.05.2019 г.) 
ал.2 (Изм.Реш.№ 513 /30.05.2019 г.) На лица с увреждания с доказана нетрудоспособност 90% и над 90 % -по 5 куб.м дърва.

ал.3 (нова Реш. № 513 /30.05.2019 г.) Лицата, регистрирани в Дирекция „Социално подпомагане“ гр.Пирдоп, които получават помощи от там, както и лицата, на които е отпусната финансова помощ за отопление по наредба, не могат да бъдат подпомагани по реда на тази наредба.
ал.4 (нова Реш. № 513 /30.05.2019 г.) Лицата трябва да отговарят на условията посочени в декларация – Приложение № 3.

Чл.26. Общински съвет Чавдар взима решение за покриване разходите за погребение на самотно живеещи жители на община Чавдар, след доказване липсата на роднини по права линия до втора степен на родство.

РАЗДЕЛ V ФИНАНСИРАНЕ
Чл.27. (1). Необходимите средства по тази Наредба се осигуряват от бюджета на община Чавдар.
 (2) Предоставянето на средства по тази Наредба е в рамките на одобрения годишен размер, до изчерпване на планираната сума. 
(3) При достигане на максималния размер на сумата по ал.2, подадените заявления не се разглеждат.
Чл.28. (Нов Решение № 262 от Протокол № 31/ 31.03.2022 г.) Окончателно решение за отпускане и размера на еднократните помощи се взема от Общински съвет, съгласно чл.2, ал. 1, т. б.
РАЗДЕЛ VI. ПРЕХОДНИ И ЗАКЛЮЧИТЕЛНИ РАЗПОРЕДБИ
§.1. Самотно живеещи са лицата, които са едно домакинство, самостоятелно  обитават жилището си и отговарят на условията на чл. 8 от настоящата Наредба 
§.2. Настоящата Наредба се приема на основание чл.21, ал.2 от ЗМСМА.

§.3. Настоящата Наредба отменя Правилник за реда и начина за отпускане на финансови и  материални  помощи от Общински съвет-Чавдар и Решение № 327/18.03.2014г. на ОбС Чавдар.
§.4. Настоящата Наредба влиза в сила от момента на приемането й с Решение №407, по Протокол  №39 от заседание на ОбС Чавдар на 29.01.2015г.
§.5. Актуализация с Решение №469 по Протокол № 45/ 30.07.2015г. на ОбС Чавдар.
§.6.Актуализация с Решение № 436 по Протокол №42/27.12.2018 г. на ОбС Чавдар.
§.7.Актуализация с Решение № 513 по Протокол № 47 / 30.05.2019 г. на ОбС Чавдар.
§.8. Актуализация с Решение № 262 от Протокол № 31 / 31.03.2022 г. на ОбС Чавдар. 
§.9. Актуализация с Решение № 163 по Протокол № 18 / 27.02.2025 г. на ОбС – Чавдар.


                                                                                                                                           Приложение 1
ДО

КМЕТА НА

ОБЩИНА ЧАВДАР

З А Я В Л Е Н И Е 

1.От...........................................................................................................

/име, презиме, фамилия/

ЕГН ............................................................., тел.за контакт ...................... Постоянен адрес:  община Чавдар, област Софийска

ул.............................................................................................................

Настоящ адрес: община Чавдар, област Софийска
ул.............................................................................................................

ГОСПОДИН КМЕТ,

Моля,  на основание чл.1 от Наредба за отпускане на еднократна финансова или материална помощ от община Чавдар на жители на община Чавдар и  юридически лица с нестопанска цел, да ми бъде отпусната еднократна финансова помощ за: .......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

Прилагам следните документи:

- служебна бележка/ удостоверение за дохода на лицето / семейството за работещите;

- за безработните лица – регистрация в Дирекция „Бюро по труда”; 

- удостоверение за липса на задължения към община Чавдар;

- медицински документи – епикризи, предоперативни епикризи, ЕР на ТЕЛК/НЕЛК/ЦТЕЛК, фактури за извършени разходи за лечение /оригинал/ и др. медицински документи;
- удостоверение за декларирани данни за движима и недвижима собственост, която да бъде източник на допълнителни доходи, на лицето и съпруга или лицето с което живее на семейни начала;
- справка за наличието на имоти или прехвърляне на имот за последните 2 (две) години от Агенция по вписванията;
- други документи:
Известно ми  е че:

За деклариране на неверни данни нося и наказателна отговорност и следва да възстановя  неправомерно получената финансова помощ.

Дата........................................
                                 Подпис:   1. .................................

с.Чавдар

Приложение № 2

ДО

КМЕТА НА

ОБЩИНА ЧАВДАР

З А Я В Л Е Н И Е 

1.От...........................................................................................................

/име, презиме, фамилия/

ЕГН ............................................................., тел.за контакт.......................

Постоянен адрес: община Чавдар, област Софийска
ул.............................................................................................................

Настоящ адрес: община Чавдар, област Софийска
Ул.............................................................................................................

2. Данни за вторият родител:

.................................................................................................................

/име, презиме, фамилия/

ЕГН .........................................

Постоянен адрес: община Чавдар, област Софийска

ул.............................................................................................................

Настоящ адрес: община Чавдар, област Софийска

Ул.............................................................................................................

ГОСПОДИН КМЕТ,

Моля, да ми  бъде отпусната еднократна финансова помощ за новороденото ми  дете ................................................................................................................

/ трите имена на детето/

родено на .................20 ......г.

Д Е К Л А Р И Р А М :

следните обстоятелства:

1. Детето е ................................(уточнява се кое по ред е детето в семейството).

2. Детето не е дадено за осиновяване.

3. Детето не е настанено за отглеждане в семейство на роднини или близки или в приемно семейство по реда на чл.26, ал.1 от Закона за закрила на детето.

4. Не съм / сме лишени/ от родителски права и родителските ми/ ни /права не са ограничени.

Прилагам следните документи:

1. Копие от удостоверение за раждане на детето (децата), за което се иска помощта;

2. Удостоверение за родените от майката деца;

3. Копие от диплома за завършено образование на майката;

4. Удостоверения  за постоянен и настоящ адрес на родителите или осиновителите;

5. Копие от влязло в сила решение на съда за упражняване на родителските права от единият от родителите при развод;

6. Копие на личните карти 

7.Удостоверение за липса или наличие на задължения към община Чавдар.

Известно ми  е че:

За деклариране на неверни данни нося и наказателна отговорност и следва да възстановя  неправомерно получената финансова помощ.

Дата........................................
                                Подпис:   1. .................................

с.Чавдар











       2. .................................
Попълва се от длъжностното лице:

Майката......................................................................................... има/няма право на еднократна помощ за раждане на дете в размер на …………………… лв. на основание Наредба за отпускане на еднократна финансова или материална помощ от община Чавдар на жители на община Чавдар и  юридически лица с нестопанска цел, за стимулиране на раждането и отглеждането на деца.

Образование на майката

……………………………………………………..………………………………

Мотиви за отказ

……………………………………………………………………………………………………………

…………………………………………………………………………………………………………..

……………………………………………………………………………………………………………

……………………………………………………………………………………………………………

……………………………………………………………………………………………………………

……………………………………………………………………………………………………………

Дата …………………                                               Име и длъжност: …………………………

                                                                                                 (подпис и печат)

Приложение № 3

ДЕКЛАРАЦИЯ
по чл.25, ал.4 от Наредба за отпускане на еднократна финансова или материална помощ от община Чавдар на жители на община Чавдар и юридически лица с нестопанска цел

              От
...............ЕГН...........................

      /име, презиме,фамилия/

ДЕКЛАРИРАМ:

▭ че не съм регистриран/а за земеделски стопанин, както и по смисъла на Търговския закон като едноличен търговец, не съм собственик на капитал от търговско дружество;

▭ че не притежавам повече от един жилищен имот на територията на община Чавдар. Обитаваното жилище е единствено за семейството, за него има документ за собственост и не е източник на допълнителни доходи.;

▭ че не притежавам недвижима или движима собственост, която може да бъде източник на доходи;

▭ че не съм сключвал договор за предоставяне на собственост срещу задължение за издръжка и гледане;

▭   че не съм/сме прехвърляли имоти и/или идеални части от тях, чрез покупко продажба или

дарение  през последните  пет години,   към датата  на подаване заявлението;

▭   нямам задължения към Община Чавдар, към датата на подаване на заявлението;

▭  че средният доход на член от семейството ми за 6 месеца, предхождащи молбата за помощ не

надвишават линията на бедност за страната през текущата година;

▭че съм с адресна регистрация по постоянен и настоящ адрес, на територията на Община Чавдар;

▭че не съм получавал еднократна помощ на същото основание от друг орган или институция от през настоящата година;

Известно ми е, че за декларирани от мен неверни данни нося наказателна отговорност по  чл. 313 от НК.

Декларатор: 
                                                                Дата:

        гр/с.

/
/

Приложение № 4

ДЕКЛАРАЦИЯ
по чл.9 от Наредба за отпускане на еднократна финансова или материална помощ от община Чавдар на жители на община Чавдар и юридически лица с нестопанска цел

              От
...............ЕГН...........................

      /име, презиме,фамилия/

ДЕКЛАРИРАМ:

▭ че не съм регистриран/а за земеделски стопанин, както и по смисъла на Търговския закон като едноличен търговец, не съм собственик на капитал от търговско дружество;

▭ че не притежавам повече от един жилищен имот на територията на община Чавдар. Обитаваното жилище е единствено за семейството, за него има документ за собственост и не е източник на допълнителни доходи;

▭ че не притежавам недвижима или движима собственост, която може да бъде източник на доходи;

▭ че не съм сключвал договор за предоставяне на собственост срещу задължение за издръжка и гледане;

▭ че не съм/сме прехвърляли имоти и/или идеални части от тях, чрез покупко продажба или

дарение  през последните  пет години,   към датата  на подаване заявлението;

▭ нямам задължения към Община Чавдар, към датата на подаване на заявлението;

▭ че съм с адресна регистрация по постоянен и настоящ адрес, на територията на Община Чавдар;

▭ че не съм получавал еднократна помощ на същото основание от друг орган или институция от през настоящата година;

Известно ми е, че за декларирани от мен неверни данни нося наказателна отговорност по  чл. 313 от НК.

Декларатор: 
                                                                 Дата:

        гр/с.

/
/

Мария Томева: /п/


Председател на ОбС Чавдар

